钦定古今图书集成/明伦汇编/官常典/第714卷 > 徐嵩
## 钦定古今图书集成/明伦汇编/官常典/第714卷 > 徐嵩

按《晋书苻登载记》，“嵩字元高，盛之子也。少以清白著
称。苻坚时，举贤良，为郎中，稍迁长安令。贵戚子弟犯
法者，嵩一皆考竟，请托路绝。坚甚奇之，谓其叔父成
曰：‘人为长吏，故当应耳。此年少落落，有端贰之才。迁
守始平郡，甚有威惠。及垒陷，姚方成执而数之。嵩厉
色谓方成曰：‘汝姚苌，罪应万死。主上止黄眉之斩而
宥之。叨据内外，位为列将，无犬马识养之诚，首为大
逆。汝曹羌辈，岂可以人理期也！何不速杀我，早见先
帝！取姚苌于地下’’！”方成怒，三斩嵩，漆其首为便器。登
哭之哀恸。赠车骑大将军、仪同三司，谥曰忠武。